ואן דיירקשן

| --- | --- |

חברי הלהקה באוקטובר 2015. מימין לשמאל: הארי סטיילס, ליאם פיין, נייל הורן ולואי טומלינסון
 מקום הקמה:  לונדון 
 תקופת הפעילות:  2010–2016 (כ־6 שנים)
 סוגה:  פופ • פופ רוק • טין פופ
 כלי נגינה:  גיטרה קלאסית, גיטרה בס, גיטרה אקוסטית, גיטרה חשמלית, תופים
 חברת תקליטים:  סייקו רקורדס, קולומביה רקורדס
 פרסים והוקרה:  MTV Europe Music Award for Best UK & Ireland Act (2012)  פרס מוזיקת הפופ של MTV אירופה (2013)  פרס המוזיקה האמריקאית לאלבום הפופ/רוק האהוב (2013)  פרס בחירת הקהל ללהקה המועדפת (2014)  MTV Europe Music Award for Best UK & Ireland Act (2013)  פרס המוזיקה האמריקאית לפופ/רוק של להקה/צמד/קבוצה (2013)  פרס VMA לווידאו הפופ הטוב ביותר (2012)  פרס המוזיקה של MTV אירופה לאמן החדש הטוב ביותר (2012)  פרס המוזיקה של MTV אירופה למעריצים הגדולים ביותר (2012)  פרס הווידאו קליפים של MTV לאמן החדש הטוב ביותר (2012)  Billboard 21 Under 21 (2013)  אמן השנה של פרס המוזיקה האמריקאית 
 האתר הרשמי
 פרופיל ב-IMDb
 חברים
 הארי סטיילס נייל הורן לואי טומלינסון 
 חברים לשעבר
 זאין מאליק ליאם פיין
 
ואן דיירקשן (באנגלית: One Direction; מקוצר לעיתים ל-1D) הייתה להקת בנים אנגלית-אירית שכללה את נייל הורן, ליאם פיין, הארי סטיילס ולואי טומלינסון. זאין מאליק פרש מהלהקה ב-25 במרץ 2015. הלהקה הוקמה בשלב האחרון של מחנה האימונים בתוכנית הטלוויזיה הבריטית "The X Factor" בשנת 2010.
הלהקה נוסדה על ידי סיימון קאוול, אחד משופטי התוכנית. במסגרת התוכנית עבר כל אחד מחברי הלהקה אודישן והגיע לשלב הסופי של מחנה האימונים, אותו לא עבר. למרות זאת, התבשרו על איחודם כלהקה חדשה בתוכנית. כבר בזמן שידורה של התוכנית, היה ללהקה קהל מעריצים גדול בכל רחבי בריטניה ובכל רחבי העולם הוכרזו כ"דבר הגדול הבא". הלהקה הגיעה למקום השלישי בגמר התוכנית. אף על פי שלא זכו, החליט קאוול להחתימם על חוזה הקלטות בחברת ההקלטות שלו, 'Syco Music'.
הלהקה זכתה במספר רב של פרסים ובהם שישה פרסי המוזיקה הבריטית, ארבעה פרסי VMA, אחד-עשר פרסי המוזיקה של MTV אירופה, שבעה פרסי המוזיקה האמריקאית (כולל פרס "אמן השנה" לשנת 2014 ו-2015), 27 פרסי בחירת הנוער, פרס "האמן החדש המוביל" של בילבורד, ועוד. לפי דברי ניק גטפילד, יושב-ראש ומנכ"ל חברת 'Sony Music Entertainment', הלהקה הכניסה כ-50 מיליון דולר עד ליוני 2012. לפי דברי חברת Sunday Times Rich List, אשר מפרסמת את 1,000 האנשים העשירים ביותר בבריטניה, עד לאפריל 2013 הונם האישי ביחד, עמד על כ-25 מיליון לירה שטרלינג (41.2 מיליון דולר), מה שהביא אותם למקום השני ברשימת המוזיקאים הבריטים המרוויחים ביותר מתחת לגיל 30. בשנת 2014, מגזין פורבס ציינו אותם כמוזיקאים המרוויחים ביותר במקום השני, עם רווח כולל של כ-75 מיליון דולר, בין יוני 2013, ליוני 2014. ביוני 2015, העריכו "פורבס" את רווחיהם בכ-130 מיליון דולר בין יוני 2014, ליוני 2015, מה שהביא אותם למקום הרביעי ברשימת המפורסמים המרוויחים ביותר בעולם.
לאחר צאת האלבום "Four" בשנת 2014, ואן דיירקשן הפכו ללהקה הראשונה במצעד הבילבורד 200 בארצות הברית, שאי פעם הגיעה עם כל ארבעת אלבומיה, למקום הראשון במצעד. אלבומם השלישי, "Midnight Memories", היה לאלבום הנמכר ביותר בעולם בשנת 2013. סיבוב ההופעות השלישי שלהם, "Where We Are Tour", אשר תמך באלבום "Midnight Memories" היה לסיבוב ההופעות הרווחי ביותר בשנת 2014, ולסיבוב ההופעות הרווחי ביותר בכל הזמנים של להקות השירה, עם הכנסות של כ-280 מיליון דולר.
בינואר 2016 החליטה הלהקה להפסיק זמנית את פעילותה למשך שנה וחצי (18 חודשים) אך בסופו של דבר האיחוד לא התקיים וחברי הלהקה פתחו בקריירות סולו.